ประกาศกรมการขนส่งทางบกประกาศกรมการขนส่งทางบกเรื่อง แบบขนาด มาตรฐาน และคุณลักษณะของอุปกรณ์หรือสิ่งอำนวยความสะดวกในการตรวจสภาพใต้ท้องรถและอุปกรณ์ที่ใช้ในการดำเนินงานสถานตรวจสภาพรถพ.ศ. ๒๕๕๕ อาศัยอำนาจตามความในข้อ ๖ วรรคสาม ของกฎกระทรวงการขอรับใบอนุญาตการออกใบอนุญาต และการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕อธิบดีกรมการขนส่งทางบกออกประกาศไว้ ดังต่อไปนี้ข้อ ๑ ให้ยกเลิกประกาศกรมการขนส่งทางบกเรื่อง ขนาด จำนวน และคุณภาพเครื่องดับเพลิงที่จะต้องติดตั้ง ณ สถานตรวจสภาพรถลงวันที่ ๒๙ ธันวาคม ๒๕๔๖ข้อ ๒ อุปกรณ์หรือสิ่งอำนวยความสะดวกในการตรวจสภาพใต้ท้องรถและอุปกรณ์ที่ใช้ในการดำเนินงานสำหรับสถานตรวจสภาพรถ มีดังนี้(๑) บ่อตรวจสภาพรถ(๒) เครื่องยกรถ(๓) กระจกเงาหรือวัสดุสะท้อนภาพ(๔) เครื่องดับเพลิงข้อ ๓ บ่อตรวจสภาพรถต้องมีแบบ ขนาด มาตรฐาน และคุณลักษณะ ดังต่อไปนี้(๑) อยู่กึ่งกลางความกว้างของพื้นที่ตรวจสภาพรถและอยู่ห่างจากด้านท้ายสุดของพื้นที่ตรวจสภาพรถไม่น้อยกว่า ๑.๕๐ เมตร(๒) มีสันขอบบ่อทำด้วยโลหะหรือวัสดุที่มีความแข็งแรงเพื่อป้องกันล้อรถตกบ่อ มีความยาวตลอดแนวขอบบ่อด้านทางเข้าบ่อตรวจสภาพรถมีคอนกรีตลักษณะครึ่งวงกลม ครึ่งวงรี หรือสามเหลี่ยม มีขนาดรัศมีหรือความสูงของสามเหลี่ยมไม่น้อยกว่าครึ่งหนึ่งของความกว้างบ่อตรวจสภาพรถมีขอบโลหะหรือวัสดุที่แข็งแรง ความสูงเท่ากับสันขอบบ่อ(๓)มีทางขึ้นลงเป็นคอนกรีตหรือโลหะที่ถาวรแข็งแรงบริเวณด้านท้ายของบ่อตรวจสภาพรถ(๔) มีหลอดไฟหรืออุปกรณ์ให้แสงสว่างชนิดที่ไม่ก่อให้เกิดประกายไฟหรือเปลวเพลิงมีความสว่างเพียงพอต่อการตรวจสภาพใต้ท้องรถ(๕) ขนาดของบ่อตรวจสภาพรถ มี ๒ ขนาดดังนี้(ก) ขนาดความกว้างไม่น้อยกว่า ๘๐ เซนติเมตร แต่ไม่เกิน ๙๐ เซนติเมตรความยาวไม่น้อยกว่า ๖ เมตร และความลึกไม่น้อยกว่า ๑๓๐ เซนติเมตร แต่ไม่เกิน ๑๕๐เซนติเมตร(ข) ขนาดความกว้างไม่น้อยกว่า ๗๐ เซนติเมตร แต่ไม่เกิน ๘๐ เซนติเมตรความยาวไม่น้อยกว่า ๕ เมตร และความลึกไม่น้อยกว่า ๑๓๐ เซนติเมตร แต่ไม่เกิน ๑๕๐เซนติเมตรข้อ ๔ เครื่องยกรถต้องมีแบบ ขนาด มาตรฐานและคุณลักษณะ ดังต่อไปนี้(๑) เป็นชนิดติดตั้งถาวรอยู่บนพื้นที่มีความมั่นคงแข็งแรง(๒) สามารถยกรถที่มีขนาดน้ำหนักได้ไม่น้อยกว่า ๒,๒๐๐ กิโลกรัมขึ้นได้ทั้งคันได้อย่างมั่นคงและปลอดภัยในระดับความสูงไม่น้อยกว่า ๑๕๐ เซนติเมตรและสามารถคงระดับความสูงในระดับนั้นได้โดยไม่ทรุดลง หรือเปลี่ยนแปลง(๓) มีอุปกรณ์ควบคุมการปรับระดับความสูงที่สะดวกและปลอดภัย(๔) มีอุปกรณ์หรือระบบป้องกันอันตรายแบบอัตโนมัติเมื่อระดับการยกรถลดลงจากระดับความสูงที่ต้องการ(๕) ผลิตจากผู้ผลิตที่ได้มาตรฐาน ISO ๙๐๐๑และได้รับความเห็นชอบจากกรมการขนส่งทางบกให้ใช้สำหรับการตรวจสภาพรถข้อ ๕ กระจกเงาหรือวัสดุสะท้อนภาพลักษณะนูนขนาดเส้นผ่านศูนย์กลางไม่น้อยกว่า ๕๐ เซนติเมตร หรือกระจกสี่เหลี่ยมขนาดความกว้างไม่น้อยกว่า ๕๐ เซนติเมตร ยาวไม่น้อยกว่า ๑๐๐ เซนติเมตร อย่างน้อย ๑บาน กรณีเป็นกระจกเงาหรือวัสดุสะท้อนภาพลักษณะนูน ให้ติดตั้งถาวรบริเวณใกล้บ่อตรวจสภาพรถกรณีเป็นกระจกสี่เหลี่ยมให้ติดตั้งถาวรบริเวณด้านบนของพื้นที่ตรวจสภาพรถตำแหน่งบริเวณท้ายบ่อตรวจสภาพรถและต้องไม่กีดขวางหรือเป็นอุปสรรคต่อการนำเข้าหรือออกจากพื้นที่ตรวจสภาพรถโดยผู้ขับรถต้องสามารถมองกระจกเงาสะท้อนภาพ เพื่อเห็นด้านหน้าและล้อรถในขณะนำรถเข้าบ่อตรวจสภาพรถได้อย่างชัดเจนข้อ ๖ เครื่องดับเพลิงต้องมีแบบ ขนาด มาตรฐาน และคุณลักษณะ ดังต่อไปนี้(๑) เป็นแบบยกหิ้วชนิดผงเคมีแห้งและต้องเป็นชนิดที่ไม่ก่อให้เกิดก๊าซพิษ(๒) มีขนาดบรรจุไม่น้อยกว่า ๔ กิโลกรัม อย่างน้อย ๑ เครื่องหรือขนาดบรรจุไม่น้อยกว่า ๒ กิโลกรัม อย่างน้อย ๒ เครื่องและอย่างน้อยต้องสามารถดับเพลิงได้ดังนี้(ก) เพลิงที่เกิดจากเชื้อเพลิงธรรมดา เช่น ไม้ ผ้า กระดาษ ยางพลาสติก(ข) เพลิงที่เกิดจากของเหลวติดไฟ ก๊าซ ไข และน้ำมันต่าง ๆ(ค) เพลิงที่เกิดกับอุปกรณ์ไฟฟ้า หรือวัตถุที่มีกระแสไฟฟ้า(๓)ต้องได้รับการรับรองมาตรฐานผลิตภัณฑ์อุตสาหกรรมเครื่องดับเพลิงยกหิ้วตามกฎหมายว่าด้วยมาตรฐานผลิตภัณฑ์อุตสาหกรรมกรณีเป็นเครื่องดับเพลิงชนิดอื่น นอกจากที่กำหนดไว้ตาม (๑)เครื่องดับเพลิงนั้นต้องมีคุณลักษณะเท่าเทียมกันการติดตั้งเครื่องดับเพลิงต้องติดตั้งใกล้กับพื้นที่ตรวจสภาพโดยตำแหน่งของการติดตั้งต้องสูงไม่เกิน ๑๔๐ เซนติเมตร จากพื้นราบการติดตั้งต้องไม่ยึดติดถาวร สามารถมองเห็นได้อย่างชัดเจนและนำไปใช้งานได้โดยสะดวกข้อ ๗ สถานตรวจสภาพรถที่ตรวจสภาพรถทุกประเภททุกขนาดน้ำหนักตามกฎหมายว่าด้วยการขนส่งทางบกและกฎหมายว่าด้วยรถยนต์ต้องมีบ่อตรวจสภาพรถที่มีขนาดตามข้อ ๓ (๕) (ก) และจะมีเครื่องยกรถตามข้อ ๔ด้วยหรือไม่ก็ได้ข้อ ๘ สถานตรวจสภาพรถที่ตรวจสภาพรถยนต์ขนาดน้ำหนักรถเปล่าไม่เกิน๒,๒๐๐ กิโลกรัม และรถจักรยานยนต์ตามกฎหมายว่าด้วยรถยนต์ ต้องมีบ่อตรวจสภาพรถที่มีขนาดตามข้อ๓ (๕) (ข) หรือมีเครื่องยกรถตามข้อ ๔ อย่างใดอย่างหนึ่ง หรือทั้งสองอย่างก็ได้ข้อ ๙ สถานตรวจสภาพรถที่ตรวจสภาพรถจักรยานยนต์ตามกฎหมายว่าด้วยรถยนต์เพียงอย่างเดียวไม่ต้องจัดให้มีอุปกรณ์หรือสิ่งอำนวยความสะดวกในการตรวจสภาพใต้ท้องรถตามข้อ ๓ ข้อ๔ และข้อ ๕ข้อ ๑๐[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๔ ธันวาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกปริยานุช/ผู้จัดทำ๕ กุมภาพันธ์๒๕๕๖อุษมล/ผู้ตรวจ๘ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๔ ง/หน้า ๒๕/๓๐ มกราคม ๒๕๕๖